Ամարանտ (հավակատար) բույսն օժտված է արժեքավոր սննդարար հատկությամբ և հրաշագործ ուժով: Ներկայումս այս բույսի մասին տեղեկատվություն կարելի է ստանալ ինտերնետ կայքերից: Մենք ցանկանում ենք ներկայացնել Հայաստանում ամարանտի աճեցման հեռանկարների մասին ավելի շատ տեղեկություններ: Քանի որ երկրի բնակչության զգալի մասն ունի թերսնման խնդիր, և լիարժեք սնունդը շատ դեպքերում անմատչելի է, մենք ընտրել ենք ամարանտը` ելնելով վերջինիս բարձր սննդարար հատկանիշներից: Հայաստանի կլիմայական պայմանները նպաստավոր են այս ոչ պահանջկոտ բույսի համար, որը դիմացկուն է երաշտների և ցածր ջերմաստիճանների նկատմամբ: Ավելին, այս բույսի սննդարար և առողջարար արժեքներն անվիճելի են: Ամարանտը կարող է լիովին փոխարինել սպիտակուց պարունակող շատ բույսերի, կամ կարող է սննդային հավելում լինել, որն հատկապես կարևոր է աղքատ բնակչության համար: Բույսի մեկ այլ առանձնահատկություններից է այն, որ օգտագործվում են դրա և սերմերը, և տերևները: